Kważi 2,000 student u studenta minn 25 skola tal-Knisja minn madwar Malta pparteċipaw f'mixja li saret bħala ċelebrazzjoni fl-għeluq is-Sena tal-Fidi. Il-mixja bit-tema Is-Sena tal-Fidi – Nilqgħu lil Ġesù fl-Oħrajn, kienet miftuħa għall-istudenti kollha tas-sitt sena tal-primarja u tal-ewwel sena tas-sekondarja fl-iskejjel tal-Knisja. Il-mixja bdiet minn ħdejn il-Grotta ta' San Pawl fir-Rabat sal-Katidral tal-Imdina. L-istudenti ġew indirizzati mill-Isqof ta' Għawdex Monsinjur Mario Grech. It-tfal għamlu wkoll sketch dwar il-miġja ta' San Pawl f'Malta u kif ġie milqugħ 2,000 sena ilu, kif ukoll li kieku jerġa' jiġi fostna llum xi tkun il-ħaġa li jintalab iġibilna. L-attività kienet tinkludi wkoll kant u drama fejn fost l-oħrajn saret enfasi fuq id-diskriminazzjoni. Waqt il-mixja spikkaw tfal li jieħdu ħsieb tfal oħra sħabhom b'diżabiltà. L-attività ġiet fi tmiemha b'intervent tal-kantant Gianluca Bezzina li tkellem mat-tfal dwar xi jfisser Alla għalih, u li kanta wkoll il-Kanzunetta Tomorrow. Fr Paul Chetcuti qal ma' Newsbook.com.mt li din il-kanzunetta tfisser ukoll li "għada Ġesù jibqa' fostna, jekk nibqgħu nħobbuh". Ħalli kumment hawn b'ismek u kunjomok. .td_uid_3_5ee4dd2775f3a_rand.td-a-rec-img{text-align:left}.td_uid_3_5ee4dd2775f3a_rand.td-a-rec-img img{margin:0 auto 0 0}